แรงขายหุ้นบิ๊กแคปฉุด SET พลิกปิดลบ 3.74 จุด ลุ้นสัปดาห์หน้ารีบาวด์
แรงขายหุ้นบิ๊กแคปฉุด SET พลิกปิดลบ 3.74 จุด ลุ้นสัปดาห์หน้ารีบาวด์ โดยดัชนีปิดตลาดวันนี้ ที่ 1,649.99 จุด ลดลง 3.74 จุด หรือ 0.23% มูลค่าการซื้อขาย 3.50 หมื่นล้านบาท
7 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ 1,649.99 จุด ลดลง 3.74 จุด หรือ 0.23% มูลค่าการซื้อขาย 3.50 หมื่นล้านบาท
10 หุ้นกดดัชนีวันนี้

ด้าน นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) เปิดเผยว่า ตลาดหุ้นไทยวันนี้เคลื่อนไหวไซด์เวย์ ซึ่งปัจจัยจากต่างประเทศดูดีขึ้นบ้างแต่ไม่มาก อย่างข้อมูลการปรับขึ้นอัตราดอกเบี้ยของธนาคารกลางสหรัฐ (เฟด) ที่น่าจะชะลอในปีหน้า และความกังวลเกี่ยวกับการจับกุมผู้บริหารของบริษัท หัวเว่ย ก็ลดลงบ้าง หลังจากที่ประธานาธิบดีโดนัลด์ ทรัมป์ ของสหรัฐฯ ไม่ทราบเรื่องนี้ล่วงหน้า ทำให้คาดว่าจะไม่ใช่เกี่ยวกับการเมือง จึงทำให้ดูดีขึ้นเล็กน้อย
ส่วนบ้านเราในช่วงบ่ายที่ผ่านมาก็ได้กำหนดกรอบการเลือกตั้งอย่างชัดเจนแล้ว ทำให้ปัจจัยลบลดลงแต่ยังไม่หมดไปทีเดียว ซึ่งคาดว่าหุ้นไทยจะค่อย ๆ แกว่ง Sideway up ถ้าไม่มีปัจจัยลบจากต่างประเทศเข้ามาเพิ่มอีก แต่ก็ต้องคอยดูเรื่องเศรษฐกิจชะลอในปีหน้า ด้านตลาดหุ้นในภูมิภาคเอเชียวันนี้ส่วนใหญ่จะเคลื่อนไหวในแดนบวกเล็กน้อย
สำหรับแนวโน้มการลงทุนในสัปดาห์หน้า นายสุโชติ กล่าวว่า ภาพรวมตลาดหุ้นไทยคงเป็นลักษณะ Sideway up ซึ่งฝ่ายวิจัยได้มองเป้าหมายสิ้นเดือนนี้ (ธ.ค.) ไว้ที่ 1,710 จุด
พร้อมให้แนวรับสัปดาห์หน้าไว้ที่ 1,640 จุด ส่วนแนวต้าน 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,000.67 ล้านบาท ปิดที่ 49.50 บาท ลดลง 0.75 บาท
PTTEP มูลค่าการซื้อขาย 2,762.20 ล้านบาท ปิดที่ 135 บาท ลดลง 3.50 บาท
BEM มูลค่าการซื้อขาย 1,618.26 ล้านบาท ปิดที่ 9.20 บาท ลดลง 0.15 บาท
KBANK มูลค่าการซื้อขาย 1,574.10 ล้านบาท ปิดที่ 192.50 บาท ลดลง 1 บาท
CPALL มูลค่าการซื้อขาย 1,222.41 ล้านบาท ปิดที่ 71.50 บาท เพิ่มขึ้น 0.75 บาท
 
ตลาดหุ้นเอเชีย
